कन्हैया कुमार ने जामिया छात्रों पर बर्बरता को लेकर किया ट्वीट, लिखा- न तो चुप रहिए, न हिंसक  
JNU पूर्व छात्रसंघ अध्यक्ष कन्हैया का ट्वीट
लिखा- न तो चुप रहिए, न तो हिंसक
प्रदर्शन का एक वीडियो भी ट्विटर पर पोस्ट किया
जवाहर लाल नेहरू विश्वविद्यालय (JNU) के पूर्व छात्रसंघ अध्यक्ष कन्हैया कुमार (Kanhaiya Kumar) ने नागरिकता कानून (Citizenship Act) के खिलाफ जामिया मिल्लिया इस्लामिया (Jamia Millia Islamia) के छात्रों द्वारा किए जा रहे प्रदर्शन के दौरान हिंसा भड़कने के बाद पुलिस द्वारा हुई बर्बरता पर ट्वीट किया है. कन्हैया कुमार ने मंगलवार की सुबह एक ट्वीट किया, जिसमें उन्होंने लिखा, ''न तो चुप रहिए, न तो हिंसक होइए... छात्र एकता जिंदाबाद''.

Don't be Silent, Don't be Violent.
Students' Unity Long Live. pic.twitter.com/keVmEsPLpX

कन्हैया कुमार ने सोमवार को बिहार के पूर्णिया जिले में भी नागरिकता कानून के खिलाफ प्रदर्शन किया, जिसका एक वीडियो भी ट्विटर पर साझा किया है. इस वीडियो के साथ कन्हैया कुमार ने लिखा, ''देश के विद्यार्थियों पर पुलिस के दमन और संविधान एवं ग़रीब विरोधी CAB-NRC के खिलाफ आज पूर्णिया (बिहार) की जनता ने अपनी आवाज बुलन्द की. जनता समझ रही है कि उनके असल सवालों को दबाने के लिए यह सरकार उन्हें नागरिकता सिद्ध करने के लिए सरकारी दफ़्तरों के बाहर लाइनों में लगा देना चाहती है.''

देश के विद्यार्थियों पर पुलिस के दमन और संविधान एवं ग़रीब विरोधी CAB-NRC के खिलाफ आज पूर्णिया(बिहार) की जनता ने अपनी आवाज बुलन्द की। जनता समझ रही है कि उनके असल सवालों को दबाने के लिए यह सरकार उन्हें नागरिकता सिद्ध करने के लिए सरकारी दफ़्तरों के बाहर लाइनों में लगा देना चाहती है। pic.twitter.com/vFZULxKnhZ

सोमवार को कन्हैया कुमार ने एक और ट्वीट किया था कि कल जामिया के विद्यार्थियों पर हुए पुलिस के बर्बर हमले का आज देश के हर कोने में विद्यार्थी विरोध कर रहे हैं. युवाओं की इसी एकजुटता से सरकारें डरती है और अपने लोग भेजकर हिंसा करवाती है. हमें बस यह सुनिश्चित करना है कि हिंसा भी ना हो और प्रतिरोध भी ना रुके. नफरतें हारेंगी, एकता जीतेगी.
वहीं रविवार के ट्वीट में कन्हैया ने ट्वीट किया कि फर्जी डिग्री वालों की सरकार ने पिछले 5 साल से देश के विद्यार्थियों के खिलाफ जंग छेड़ी हुई है. लेकिन ये भूल रहे हैं कि भारत के युवाओं की रगों में गांधी, अम्बेडकर, अशफाक और भगत सिंह का ख़ून है. ये लाठियों, गोलियों व झूठे दुष्प्रचार से डरकर अन्याय के खिलाफ आवाज उठाना बंद नहीं करेंगे.
कन्हैया ने रविवार को भी नागरिकता कानून के खिलाफ विरोध प्रदर्शन किया था. उन्होंने कुछ तस्वीरें शेयर करते हुए लिखा था कि आज बेगूसराय की जनता ने संविधान के पक्ष में अपनी आवाज़ बुलंद की. CAB-NRC के माध्यम से पूरे देश की गरीब जनता को परेशान करने की साजिश रची जा रही है ताकि किसान आत्महत्या, महंगाई, बेरोजगारी जैसे सवालों से ध्यान भटकाया जा सके. आप भी अपने गांव-शहर में इस काले कानून का शांतिपूर्ण विरोध करिए.